Homonacionalizam
<s>Homonacionalizam je termin kojim se označava sinteza određenih elemenata LGBT pokreta i nacionalističke ideologije.</s><s>Ova pojava proizišla je u bijeloj kulturi i na temelju ostvarene inkluzije ima tendenciju stavljanja u fokus nacionalne LGBT zajednice odnosno privilegiranja vlastitih rasnih, nacionalnih i vjerskih identiteta, a prate je i retroaktivni učinci poput povećavanja broja pripadnika gej populacije koji izražavaju ekstremističke i šovinističke stavove prema zajednicama koje smatraju netolerantnim.</s><s>U Zapadnoj Evropi redovito se koristi za imigracijske i dnevno-političke polemike, pri čemu je ksenofobija najčešće usmjerena protiv muslimanskih manjina poput Arapa, Turaka, Južnoazijaca i Afrikanaca koje se demonizira kao "homofobne fanatike".</s><s>Istovremeno, rabe se i etnocentrični i rasistički stereotipovi o inferiornosti islamskog svijeta u odnosu na kršćanski i zapadni, nerijetko sintetizirani u teoriju civilizacijskog konflikta.</s><s>Suvremeni homonacionalizam tako predstavlja dijametralno suprotan diskurs od onog iz vremena evropskog kolonijalizma 19. i ranog 20. vijeka kada se široko rasprostranjena tolerancija homoseksualnosti uzimala kao dokaz dekadencije islamskog svijeta.</s><s>Homonacionalizam kao termin prvi je put upotrijebljen od strane queer teoretičarke Jasbir K. Puar.</s><s>Srodni suvremeni LGBT trendovi koji se vezuju uz homonacionalizam su LGBT konzervativizam, pinkwashing i homonormativnost.</s>

<s>Povezano 
 Queer nacionalizam
 LGBT konzervativizam
 Pinkwashing</s>

<s>Izvori</s>

<s>Nacionalizam
Nacionalizam</s>

